mk en mk mk es ro pt it en uk hbs_lat nl en fr sq el da ne pl nl ar ja eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk hbs_lat mk mk mk mk mk mk mk mk mk mk mk mk mk mk mk mk ru mk mk mk uk mk mk tr mk mk mk mk mk mk mk mk mk mk mk mk mk mk mk mk ru hbs_cyr mk mk mk mk mk ru uk mk mk mk uk en mk mk mk ru mk mk mk mk mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Азербејџан: Активист, истакнат блогер во затвор после судење зад затворени врати · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Азербејџан: Активист, истакнат блогер во затвор после судење зад затворени врати
Објавено на 19 јули 2009 9:13 GMT
Прочитај го овој напис на Français, Español, 简体中文, 繁體中文, বাংলা, English
Во она што можеби е првиот случај каде истакнат блогер е нападанат и притворен во Јужен Кавказ, двајца активисти на 11 јули беа затворени на два месеци во истражен затвор што многумина го сметаат за пародија на правдата.
Не беше дозволен  пристап на судењето кое се одржа зад затворени врати, на Facebook беше известено дека германскиот арбитер за човекови права, кој во тоа  време се наоѓал во Баку, смета дека таквото однесување е повреда на азербејџанските меѓународни обврски.
Германскиот арбитер посочи три точки на главниот судија во судот Гулзар Рзајева:"1. Ова е чиста политичка провокација и ќе биде пренесено на меѓународната заедница, 2. Притворените не добиле соодветен медицински третман, 3. Затвореното судење е против Европската конвенција за човекови права и политичка слобода
Емин Мили е познат како критичар на владата кој е многу активен во социјалните мрежи како Facebook. Хајизада е еден од основачите на OL Youth Group (ОЛ Младинска група), која ги обработува социјалните проблеми на младите луѓе со популарни видеа на Youtube и сајтовите на социјалните мрежи.
Активистот за човековите права Леила Јунус вели дека начинот на кој активистите биле нападнати и уапсени ја води до заклучок дека целиот инцидент не можел да биде планиран од специјалните служби и полицијата. Таа го посочува случајот на Куанумат Захид, главен уредник на весникот “Азадлик”, кој бил осуден на 4 години затвор за хулиганизам откога бил нападнат од непозната личност.
Американската, германската  и норвешката амбасада ја изразија својата загриженост и надеж дека владата ќе ги казни оние што ги нападнале активистите и ќе ги пуштат Мили и Хајизада.
Сметани од многумина за две од од најистакнатите младински движења, и OL! и AN Network се покажаа многу продуктивни во нивната употреба на новите медиумски алатки како блоговите, социјалните мрежи и Youtube за промовирање на ненасилството, модернизацијата, толеранцијата и демократијата во Азербејџан.
Ние веруваме дека за да се обезбеди здрава иднина на Азербејџан му е потребно независно мислење, добро едуцирани и способни млади. Младите исто така ја носат одговорноста за иднината на државата и сувереноста […]”OL!” Движењето е движење на младите кои без разлика на нивната националност, јазик, религија и пол, се стремат кон одржлив и севкупен развој на Азербејџан.
Младите активисти и нивните пријатели веќе се појавија на радарот со протест прекинат од полицијата во мај за време на кој Мили исто така беше задржан заедно со уште неколкумина. Навистина, на денот на судењето, RFE/RL се прашуваше дали некои од овие активности го привлекоа вниманието на авторитетите.
Вчера пишувавме за апсењето на двајца азербејџански млади активисти. Видеото погоре, продуцирано и дистрибуирано од OL и AN младинското движење, е таков тип на работа што најверојатно ги ставило во жешка вода.
Главниот во OL, Аднан Хајизаде е еден од двајцата уапсени.
Во ова видео, членовите на OL  прават шега со владата за нејзиното трошење на пари од нафта. По известувањето на локалните медиуми дека Азербејџан увезол две магариња од странство секое по цена од 41,000 долари, едно од магарињата држи прес конференција
Реакцијата онлајн брзо се појави. Употребувајќи ги Facebook и Twitter, можеше да се добијат новости за нивното притворување, а подоцна и судењето се појави на Интернет.
Претставници на внатрешни организации и амбасади во полициската станица бараат адвокатот да има пристап.
Американската, британската, швајцарската, француската, германската, норвешката амбасада, OSCE, Советот на Европа, заштитниците на човековите права, новинарите да бидат таму – ВЕ МОЛИМЕ да ги информирате другите. Благодарам!
Фаталин – Нигара Фатали:
Родителите на Емин тажни и разочарани.
Германскиот арбитер овде и не беше пуштен внатре!
Леле, судењето се уште не е почнато, трагикомедија!
ljimaximus – Али С. Норвузов:
Луѓето се собраа пред судската зграда пеејќи ја националната химна на Азербејџан.
Луѓето не сакаат да заминат. Чуварите на човековите права бараат луѓето да заминат, младите луѓе не ги слушаат.
Лични рефлексии за инцидентот исто така се појавија и на блоговите.
Борба со ветерници? Земи апче. беше посебно вознемирувачко.
Пред два дена се наоѓав на забава на покрив кај еден мој пријател, пиејќи вино, разговарајќи со пријателите, уживајќи во времето и животот воопшто. “Го сакам Баку во лето”, реков. И навистина се почувствував среќен затоа што живеам во овој град, за прв пат после долго време.
Денес се изгледа поинаку. Времето ме нервира, дрвјата се премногу зелени, луѓето се безначајни и двајца мои блиски пријатели се претепани, притворени и против нив има покренато обвинение, толку јасно дека се наместени.
Седум часа пред полициската станица, три часа спиење прегрнувајќи го лаптопот и гневот, врескајќи во себе.
Пред четири години ќе бев шокиран слушајќи слични приказни за неправдите во Туркменистан од мој пријател. Денес ја живеам најлошата ноќна мора, борејќи се за слободата на двајца од најдобрите Азербејџанци, на кои сум горд што сум им пријател.
Изнемоштен сум, загрижен и лут.
Прашајте ме дали го сакам Баку во лето.
lying Carpets и Broken Pipelines беше слично вознемирени и посебно кога се донесе пресудата. Меѓутоа, блогереот го истакнува ефектот што случајот го има врз младите луѓе во Азербејџан.
Овој пост нема наслов. Овој пост нема тема. Овој пост зборува за мојата фрустрација и разочарување. Овој пост е за изневерувањето и се друго што е негативно и што не можам да го објаснам со зборови, затоа што понекогаш зборовите не се доволни. И конечно овој пост е за бесот и гневот за она што се случи денес! Аднан и Емин беа осудени на два месеци затворска казна врз основа на обвинение за хулиганизам!!!
Што се случи со мојата земја? Зошто Азербејџан стана место каде луѓето лажат, каде нема доверба, каде има премногу корупција, така што кога ќе застанеш во редот, автоматски започнуваш да мислиш дека треба да платиш за редот воопшто да се помрдне?! Зошто повеќе нема правда?
Сега само го проверувам Фејсбук и најновите вести што сум ги испуштил во текот на овие неколку часови кога немав интернет конекција. Гледам тага, гледам гнев, но најважно е што не гледам надеж! Некои од овие постови се полни го лутина, други со омраза, додека некои се зборови за поддршка за Емин и Аднан!
Отворена е страна на Фејсбук за поддршка на Емин Мили и Аднан Хајизада. Таму исто така има и петиција која може да се потпише онлајн. OL! има и Youtube канал тука. Најнови вести за овој случај може да се најдат и на блогот на OL!.
Централна Азија и Кавказ
Најнови написи од Централна Азија и Кавказ
Што пелените ме научија за Европа
Туркменистан  6 март 2019
Зошто ерменските раселени лица сѐ уште живеат во хотел и по 30 години од бегството од Азарбејџан?
Ерменија  29 јануари 2019
„Со автомобилот испраќам порака“: иноватор од Авганистан ја предизвикува младината од ништо да создаде нешто
Авганистан  31 октомври 2018
Топ написи од свет
Скопје: Одржан собир за размена на сликички од светското првенство во фудбал
Источна и Централна Европа  30 април 2014
Македонија: Студентски протест заврши со насилство
Источна и Централна Европа  1 април 2009
Бугарија, Македонија: Војна за историјата преку блогови
Источна и Централна Европа  11 април 2008
Повратен линк: Global Voices на македонски » Азербејџан: Граѓанските медиуми во одбрана на при
[…] Хајизаде и младинскиот активист Емин Мили, кои беа притворени минатата недела и осудени на истражен прит
19 јули 2009, 10:59
Приклучи и се на дискусијата
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани